Rikunarita-ORG/Wikinium huggingface dataset:
# Аргентина

Аргентинан йолажы
Аргентинан вӓрлӓнӹмӹжӹ
Салта
**Аргентина** (испанилӓ Argentina; официал лӹмжӹ — **Аргентина Республика** испанилӓ República Argentina) — Кечӹвӓлвел Америкыштыш кугижӓнӹш. Йыдпелнӹ Парагвай дӓ Боливи, йыд-ирвелнӹ Бразили дӓ Уругвай, вадывелнӹ дӓ кечӹвӓлвелнӹ Чили доно пӹсмӓным кыча. Кечӹвӓлвел Америкышты кого кугижӓнӹшвлӓ ло гӹц 2-шы вӓрӹм нӓлеш. 2010-шы ин тӹштӹ 40,091,359 эдем ӹлен.

|  |  |
| --- | --- |
|  | Wikimedia Commons Media: Argentina |
# The Beatles

Beatles 1964-и
Рок-н-ролл, рок
1960—1970
Англи
Ливерпуль
Леннон, Джон, Маккартни, Пол
Харрисон, Джордж, Старр, Ринго

**The Beatles** («Битлз»; ти группыш пырышы мырызывлӓм «битлвлӓ» маныт) — легендыш сӓрнӓлтшӹ британи Ливерпуль хала гӹц рок-группа : Джон Леннон (ритм-гитара, соло - гитара, полдышанвлӓ, бубен, маракас, бас-гитара, тӹрвӹ гармоника, вокал), Пол Маккартни (бас-гитара, полдышанвлӓ, севӓлмӹвлӓ, гитара, вокал), Джордж Харрисон (соло - гитара, ритм-гитара, ситар, бубен, полдышанвлӓ, вокал), Ринго Старр (севӓлмӹвлӓ, ритм-гитара, бубен, маракас, коубелл, бонги, полдышанвлӓ, вокал). Тенгеок ти группышты Пит Бест (севӓлмӹвлӓ, вокал), Стюарт Сатклифф (бас-гитара, вокал) дӓ Джимми Никол (севӓлмӹвлӓ) мыренӹт дӓ шактенӹт.
Ти группа рок-музыкын виӓнгмӹ историштӹжӹ пиш кого рольым мадын. Ансамбль ти музыкым со вашталтылын дӓ тенге пиш популярный лин, седӹндонат XX курымаш тӱнӹмбалныш культурышты тидӹм феноменеш шотлат. Муландӹ йӹр ти группын миллиард нӓрӹ пластинкӹм выжалымы. Выргемышты дӓ ӹшкӹмӹштӹм кычымы манерышты донат нӹнӹ массывлӓ лоштӹ кого инфлуэнсӹм (влияним) ӹштенӹт, тидӹжӹ 1960 ивлӓн культура дӓ социальный революци докы канден. 1970 ин группа шӓлӓнен дӓ тидӹ пӓштек цилӓ мырызы соло семӹнь публика анзыкы лӓктӹн.

# Ажедмӓшвлӓ:

* Creative Commons: The Beatles - Видео / Аудио
# Стокгольм

Стокгольмын панорамыжы
**Стокгольм** (шведлӓ *Stockholm*, [stɔkːɔlm], латинлӓ *Holmia*) — Швецин вуйхалажы, сӓндӓлӹкӹн сек кого халажы. Мӓларен йӓрӹн ирвел монгырыштыжы шыпшылт вазын. 2009-шӹ ин халашты 842 376 эдем ӹлен. Стокгольмышты Швеци кугижӓн резиденцижӹ, Министрвлӓн Согоньышты (правительство) дӓ Риксдаг (Парламент, Кугижӓн Погыныш) вӓрлӓнӓт. Стокгольмын халыквлӓлоштыш аэропортшы Арланда маналтеш. Кого Стокгольм регионышты 1 252 020 (2005), а халан агломерациштӹжӹ 1 949 516 эдем ӹлен. Стокгольм луатныл ошмаоты (остров) гӹц шалга. Хала лӹмӹн этимологижӹ «сток» (преня) дон «холм» (изи ошмаоты) шамаквлӓ гӹц лин. Хроникышты пӹтариш гӓнӓ 1252-шы ин ӓшӹндӓрӓлтеш.